smcproject/ml-wiki-sentences huggingface dataset:
പദ്ധതികൾ പ്രാവർത്തികമാക്കിയതിനെ തുടർന്ന് മാർഷൽ ലോ കമാണ്ടന്റ് കേണൽ ഹംഫ്രി മലബാറിലെത്തി.
ഹംഫ്രിയുടെ നേതൃത്വത്തിൽ വിവിധ പട്ടാള വിഭാഗം കമാണ്ടർമ്മാരുടെയും ഇന്റലിജന്സ് വിഭാഗത്തിന്റെയും യോഗം ചേർന്ന് 'ബാറ്ററി' എന്നപേരിൽ സ്പെഷ്യൽ ഫോയ്സ് രൂപികരിച്ചു.
തുടർന്നാണ് ചെമ്പ്രശ്ശേരി തങ്ങളേയും, സീതി തങ്ങളേയും പിന്നീട് ഹാജിയേയും അറസ്റ്റ് ചെയ്യുന്നത്.
ചെമ്പ്രശേരി സീതി തങ്ങന്മാരെ ചതിവിൽ പെടുത്തി കീഴ്പ്പെടുത്തിയതിനു ശേഷം ഹാജിയെ പിടിക്കാനായി ഉറ്റ സുഹൃത്ത് പൊറ്റയിൽ ഉണ്യാലി മുസ്ലിയാരെ അധികാരികൾ സമീപിച്ചു.
ഹാജിയെ സന്ദർശിക്കാനും സമാന്തര സർക്കാർ പിരിച്ചു വിട്ട് കീഴടങ്ങിയാൽ കൊല്ലാതെ എല്ലാവരേയും മക്കത്തേക്ക് നാട് കടത്തുകയെ ഉള്ളുവെന്ന സർക്കാർ തീരുമാനം അറിയിക്കാനും ആവശ്യപ്പെട്ടു.
ഉണ്യാൻ മുസ്ലിയാരോടൊപ്പം ഹാജിയുമായി സൗഹൃദ ബന്ധമുള്ള രാമനാഥ അയ്യർ എന്ന സർക്കിളും ഉണ്ടായിരുന്നു.
ലോ കമാന്റർ ഹംഫ്രി നൽകിയ എഴുത്ത് കാട്ടി മക്കത്തേക്കു അയക്കുന്ന കാര്യം അവതരിപ്പിച്ചപ്പോൾ ഹാജി പൊട്ടി ചിരിച്ചു.
ദൂതന്മാരെ പിന്തുടർന്ന് ക്യാമ്പ് വളഞ്ഞിരുന്ന ബാറ്ററി സ്പെഷ്യൽ കമാൻഡോസ് നിസ്കാരത്തിനുള്ള തയ്യാറെടുപ്പിനിടെ ഹാജിയെ കീഴ്പ്പെടുത്തി.
ഹാജിയുമായി ഗാഢ സൗഹൃദ ബന്ധമുണ്ടായിരുന്ന രാമനാഥൻ അയ്യർ ആ സ്നേഹം ആയുധമാക്കിയപ്പോൾ ഹാജി അടിതെറ്റി വീഴുകയായിരുന്നു.
സായാഹ്ന പ്രാർത്ഥന സമയമായപ്പോൾ അയ്യർക്കു മുന്നിൽ ആയുധങ്ങളെല്ലാം കൂട്ടിയിട്ട് ഹാജിയടക്കമുള്ള വിപ്ലവ സംഘങ്ങൾ വുദു എടുക്കാൻ നീങ്ങി ആയുധങ്ങൾ മാറ്റിയിട്ട അയ്യരും സംഘവും അടയാളം കാട്ടിയതോടെ പ്രതേക പരിശീലനം ലഭിച്ച സേനാംഗങ്ങൾ അവരെ കീഴ്പ്പെടുത്തുകയായിരുന്നു.
നിരായുധരാണെങ്കിലും കീഴടങ്ങാൻ കൂട്ടാക്കാതെ ഹാജിയും കൂട്ടരും ചെറുത്തു നിന്നതിനാൽ ആറ് മണിയോടു കൂടി മാത്രമാണ് പ്രത്യേക സംഘത്തിന് ഇവരെ കീഴടക്കാനായത്.
ചെറുത്ത് നിൽപ്പിനിടെ രണ്ട്‌ ബാറ്ററി ഫോഴ്സ് അംഗങ്ങൾക്കും നാല് ഖിലാഫത്ത് പടയാളികൾക്കും ജീവൻ നഷ്ടമായി.
കീഴടക്കിയ ഹാജിയെ രണ്ട് ബറ്റാലിയൻ ഗൂർഖ പട്ടാളക്കാരുടെ അകമ്പടിയോടെ കാളികാവിലെത്തിച്ചു.
1922 ജനുവരി 5ന് ചെണ്ടവാദ്യം മുഴക്കിയും, നൃത്തം ചെയ്തും ആരവങ്ങളോടെ ബ്രിട്ടീഷ് സൈന്യം ഹാജിയെ പൊതു പ്രദർശനം നടത്തി മഞ്ചേരിയിലേക്ക് കൊണ്ട് പോയി.
ചങ്ങലകളിൽ ബന്ധിച്ചു, മീശ രോമങ്ങൾ പറിച്ചെടുത്തു ചവിട്ടിയും, ബയണറ്റിനാൽ കുത്തിയും പാതയിലൂടെ വലിച്ചയച്ചു കൊണ്ട് ആവുവോളം രോഷം തീർത്ത് കൊണ്ടായിരുന്നു പട്ടാളത്തിൻറെ ആ യാത്ര.
1922 ജനുവരി 6-നാണ് ഹാജിയുടെ അറസ്റ് രേഖപ്പെടുത്തുന്നത്.
കളക്ടർ ആർ ഗേളി,.
ഡി.എസ്.പി. ഹിച്ച്ക്കോക്ക്, പട്ടാള ഭരണത്തലവൻ ഹെൽബർട് ഹംഫ്രി, ഡി.വൈ.എസ്.പി ആമു, സർക്കിൾ ഇൻസ്‌പെക്ടർ നാരായണ മേനോൻ, സുബേദാർ കൃഷ്ണപ്പണിക്കർ എന്നിവരുടെ മുന്നിൽ തല ഉയർത്തി പിടിച്ച ഹാജി ഹംഫ്രിയോട് ചിരിയോടെ പറഞ്ഞു “ വഞ്ചനയിലും കാപട്യത്തിലും നിങ്ങളുടെ മിടുക്ക് സമ്മതിച്ചിരിക്കുന്നു. മാപ്പുതന്ന് മക്കയിലേക്കയക്കാമെന്ന് വാഗ്ദാനാം ചെയ്ത് താങ്കളെഴുതിയ കത്ത് എന്നെ അത്ഭുതപ്പെടുത്തി. വഞ്ചനയ്ക്കു വേണ്ടി പുണ്യഭൂമിയെ കരുവാക്കിയ നിങ്ങളുടെ സ്വാർത്ഥത. എന്നെ പ്രലോഭിപ്പിക്കാൻ മക്കയെ ഉപയോഗിച്ച തരംതാണ പ്രവർത്തിക്കിടെ അങ്ങൊരു കാര്യം മറന്നു. ഞാൻ മക്കയെ ഇഷ്ടപ്പെടുന്നു. പക്ഷെ ഞാൻ പിറന്നത് മക്കയിലല്ല. വീരേതിഹാസങ്ങൾ രചിക്കപ്പെട്ട ഈ ഏറനാടൻ മണ്ണിലാണ്. ഇതാണെന്റെ നാട്. ഈ ദേശത്തേയാണ് ഞാൻ സ്നേഹിക്കുന്നത്. ഈ മണ്ണിൽ മരിച്ചു ഈ മണ്ണിൽ അടങ്ങണമെന്നാണ് ഞാൻ ആഗ്രഹിക്കുന്നത്. നിങ്ങളുടെ അടിമത്തത്തിൽ നിന്ന് ചില മാസങ്ങളെങ്കിലും മോചിപ്പിക്കപ്പെട്ട ഈ മണ്ണിൽ മരിച്ച് വീഴാൻ എനിക്കിപ്പോൾ സന്തോഷമുണ്ട്. നിങ്ങൾ തിരിച്ചുപിടിച്ചുകൊണ്ടിരിക്കുക തന്നെയാണ്. പക്ഷേ പൂർണ്ണമായും കൈപ്പിടിയിൽ ഒതുക്കാൻ നിങ്ങൾക്ക് മാസങ്ങൾ വേണ്ടിവരും. ഇപ്പോൾ സ്വതന്ത്രമാണ് ഈ മണ്ണ്.. ”
1922 ജനുവരി 13ന് മലപ്പുറം തൂക്കിടി കല്ലേരിയിൽ വെച്ച് ഹാജിയേയും രണ്ട് പോരാളികളേയും മാർഷൽ കോടതി വിചാരണ ചെയ്യുകയും മൂന്നുപേരേയും വെടിവെച്ച് കൊല്ലാൻ വിധിച്ചു.
വിധി കേട്ട കുഞ്ഞമ്മദാജി പറഞ്ഞു ; “എന്റെ നാടിനു വേണ്ടി രക്തസാക്ഷിയാവാൻ അവസരം തന്നതിന് രണ്ട് റക്അത്ത് നിസ്കരിച്ചു ദൈവത്തോട് നന്ദി പ്രകാശിപ്പിക്കാനുള്ള ഒഴിവ് തരണം” മരണം
1922 ജനുവരി 20 ഉച്ചയ്ക്ക് മലപ്പുറം - മഞ്ചേരി റോഡിൻറെ ഒന്നാം മൈലിനടുത്ത വടക്കേ ചരിവിൽ ( കോട്ടക്കുന്ന് ) ഹാജിയുടെയും രണ്ട് സഹായികളുടെയും വധശിക്ഷ നടപ്പാക്കി.
കോട്ടും തലപ്പാവും ധരിച്ച് കസേരയിൽ ഇരുന്ന ഹാജിയുടെ രണ്ടുകൈകളും പിന്നോട്ട് പിടിച്ചു കെട്ടിയ ശേഷം കസേരയടക്കം ദേഹവും വരിഞ്ഞുമുറുക്കി.
“ നിങ്ങൾ കണ്ണ് കെട്ടി പിറകിൽ നിന്നും വെടി വെച്ചാണല്ലോ കൊല്ലാറ്. എന്നാൽ എന്റെ കണ്ണുകൾ കെട്ടാതെ, ചങ്ങലകൾ ഒഴിവാക്കി മുന്നിൽ നിന്ന് വെടിവെക്കണം. എൻറെ ജീവിതം നശിപ്പിക്കുന്ന വെടിയുണ്ടകൾ വന്നു പതിക്കേണ്ടത് എൻറെ നെഞ്ചിലായിരിക്കണം. അതെനിക്ക് കാണണം, ഈ മണ്ണിൽ മുഖം ചേർത്ത് മരിക്കണം ”
എന്ന് ഹാജി ആവശ്യപ്പെട്ടതായി ചില ഗ്രന്ഥങ്ങളിൽ കാണുന്നുണ്ട്.
അന്ത്യാഭിലാഷം അംഗീകരിച്ചു കണ്ണ് കെട്ടാതെ നെഞ്ചിലേക്ക് വെടിയുതിർത്ത് ഹാജിയുടെ വധ ശിക്ഷ ബ്രിട്ടീഷ് പട്ടാളം നടപ്പിൽ വരുത്തി എന്നാണ് ശ്രീ. കെ. റ്റി.
ജലീൽ തന്റെ മലബാർ കലാപം– ഒരു പുനർവായന എന്ന പുസ്തകത്തിൽ അവകാശപ്പെടുന്നത് .
മറവു ചെയ്താൽ പുണ്യപുരുഷന്മാരായി ചിത്രീകരിച്ചു നേർച്ചകൾ പോലുള്ള അനുസ്മരണങ്ങൾ ഉണ്ടാകുമെന്ന ഭയം കാരണം ഹാജിയുടേതടക്കം മുഴുവൻ പേരുടെയും മൃതദേഹങ്ങൾ വിറകും മണ്ണെണ്ണയും ഒഴിച്ച് കത്തിച്ചു കളഞ്ഞു.
കൂട്ടത്തിൽ വിപ്ലവ സർക്കാരിന്റെ മുഴുവൻ രേഖകളും അഗ്നിക്കിരയാക്കി.
ഇനി ഒരിക്കലും വാരിയൻ കുന്നൻ കുഞ്ഞഹമ്മദ് ഹാജിയുടെ ഓർമ്മകൾ തിരിച്ചു വരരുത് എന്ന് സാമ്രാജത്വ തീരുമാനം നടപ്പിലാക്കാൻ കത്തിത്തീർന്ന ചാരത്തിൽ ബാക്കിയായ എല്ലുകൾ വരെ സൈന്യം പെറുക്കിയെടുത്ത് ബാഗിലാക്കി കൊണ്ട് പോയി.
ഇത് കാണുക പാണ്ടിക്കാട് ചെമ്പ്രശ്ശേരി ആലി മുസ്‌ലിയാർ ചെമ്പ്രശ്ശേരി തങ്ങൾ പാങ്ങിൽ അഹ്മദ് കുട്ടി കൊന്നാര മുഹമ്മദ് കോയ തങ്ങൾ മോഴികുന്നത്ത് ബ്രഹ്മദത്തൻ നമ്പൂതിരിപ്പാട് കുമരംപുത്തൂർ സീതിക്കോയ തങ്ങൾ എം.പി. നാരായണമേനോൻ മാളു ഹജ്ജുമ്മ വാരിയംകുന്നൻ (ചലച്ചിത്രം) പാണ്ടിക്കാട് യുദ്ധം അവലംബങ്ങൾ
മലയമാരുതം
കർണാടകസംഗീതത്തിലെ 16ആം മേളകർത്താരാഗമായ ചക്രവാകത്തിന്റെ ജന്യരാഗമാണ് മലയമാരുതം .
ഈ രാഗത്തിനെ പ്രഭാതരാഗമായി കണക്കാക്കുന്നു.
ഘടന,ലക്ഷണം ആരോഹണം സ രി1 ഗ3 പ ധ2 നി2 സ അവരോഹണം സ നി2 ധ2 പ ഗ3 രി1 സ കൃതികൾ കൃതി കർത്താവ് സുഗന്ധപുഷ്പബാണ ത്യാഗരാജസ്വാമികൾ പത്മനാഭപാലിതേ സ്വാതിതിരുനാൾ നിരവധി സുഖ ജി.എൻ ബാലസുബ്രഹ്മണ്യം ചലച്ചിത്രഗാനങ്ങൾ ഗാനം ചലച്ചിത്രം ഗാനരചന സംഗീതസംവിധാനം പുലർകാല സുന്ദരസ്വപ്നത്തിൽ ഒരു മെയ്മാസപ്പുലരിയിൽ ബ്രഹ്മകമലം സവിധം സിന്ദൂരം പെയ്തിറങ്ങി തൂവൽകൊട്ടാരം ഉഷാകിരണങ്ങൾ പുൽകി പുൽകി ഗുരുവായൂർ കേശവൻ പി.ഭാസ്കരൻ ജി.ദേവരാജൻ ഭക്തിഗാനങ്ങൾ ഉദിച്ചുയ‍ർന്നൂ മാമല മേലേ
ആഭ്യന്തരഹർമ്മ്യം ഇംഗ്ലീഷ് വിലാസം https://ml.wikipedia.org/wiki/El_Castillo_Interior ആഭ്യന്തരഹർമ്മ്യം, മലയാളം പരിഭാഷയുടെ പുറംചട്ട
പ്രസിദ്ധ സ്പാനിഷ് ധ്യാനോപാസകയും കർമ്മലീത്താ സന്യാസിനിയുമായ ആവിലായിലെ ത്രേസ്യാ 1577-ൽ സ്പാനിഷ് ഭാഷയിൽ എഴുതിയ ആത്മരചനയാണ്‌ ആഭ്യന്തരഹർമ്മ്യം (സ്പാനിഷ്: El Castillo Interior അല്ലെങ്കിൽ  Las Moradas; ഇംഗ്ലീഷ്: Interior Castle).
സേവനത്തിലും പ്രാർത്ഥനയിലും കൂടിയുള്ള  ആത്മീയാഭിവൃദ്ധിയ്ക്ക് വഴികാട്ടിയെന്ന നിലയിലാണ്‌ ഈ കൃതി അവർ രചിച്ചത്.
മനുഷ്യാത്മാവിനെ ഏഴു സദനങ്ങളുള്ള ഒരു ഹർമ്മ്യം പോലെ തോന്നിക്കുന്ന സ്പടികഗോളമായി കണ്ട ഒരു ദർശനത്തിൽ നിന്നാണ്‌ ഈ രചനയ്ക്കുള്ള പ്രചോദനം അവർക്കു കിട്ടിയത്.
ഏഴു സദനങ്ങളെ അവർ, വിശ്വാസത്തിന്റെ ഏഴു ഘട്ടങ്ങളിലൂടെ ദൈവസം‌യോഗത്തിലേയ്ക്കുള്ള ആത്മാവിന്റെ യാത്രയായി വ്യാഖ്യാനിച്ചു.
രചനാചരിത്രം വൈമുഖ്യം
1567-ൽ തന്റെ കുമ്പസാരക്കാരന്റെ നിർദ്ദേശമനുസരിച്ച് രചിച്ച ആത്മകഥയ്ക്കു ശേഷം, ആന്തരികപ്രാർത്ഥനയിലൂടെ (Interior Prayer) ലഭിക്കുന്ന പരിപൂർണ്ണതയെക്കുറിച്ചുള്ള തന്റെ അഭിപ്രായങ്ങൾ എഴുതാൻ ത്രേസ്യായ്ക്ക് വൈമുഖ്യം ഉണ്ടായിരുന്നു.
നേരത്തേ രചിച്ച ആത്മകഥയിൽ ത്രേസ്യാ വിവരിച്ച ആത്മീയാനുഭവങ്ങളെ മതവിരുദ്ധമായി മുദ്രകുത്തുന്ന കാര്യം "ഇൻക്വിസിഷൻ"(മതദ്രോഹവിചാരണക്കോടതി) പരിഗണിച്ചിരുന്നു.
തുടർന്ന് എഴുതുവാനുള്ള നിർബ്ബന്ധത്തോട് , “ഞാൻ എഴുത്തുകാരിയാകാൻ ജനിച്ചവളല്ല; അതിനുള്ള ആരോഗ്യമോ ബുദ്ധിയോ എനിക്കില്ല” എന്നൊക്കെയായിരുന്നു അവർ പ്രതികരിച്ചിരുന്നത്.
അങ്ങനെ ആഭ്യന്തരഹർമ്മ്യം എഴുതപ്പെടാതിരിക്കലിൽ നിന്നു രക്ഷപെട്ടത് കഷ്ടിച്ചാണ്‌.
ദർശനം "ആഭ്യന്തരഹർമ്മ്യം" എഴുതിയ ആവിലായിലെ ത്രേസ്യാ
ഈ കൃതിയുടെ രചനയ്ക്ക് സഹായകമാം വിധം ദൈവത്തിൽ നിന്നു തേസ്യായ്ക്കു കിട്ടിയതായി പറയപ്പെടുന്ന ദർശനം, ത്രേസ്യായുടെ പഴയ കുമ്പസാരക്കാരനായിരുന്ന ഫ്രേ ഡിയഗോ എഴുതിയ ഒരു കത്തിൽ ഇങ്ങനെ വിവരിക്കുന്നു: "...ഏഴു സദനങ്ങളുള്ള ഒരു ഹർമ്മ്യം പോലെ തോന്നിക്കുന്ന അതീവ സുന്ദരമായ ഒരു സ്പടികഗോളം.  അതിന്റെ ഏറ്റവും അകത്തും മദ്ധ്യത്തിലും ആയുള്ള സദനത്തിൽ മഹത്ത്വത്തിന്റെ രാജാവ് മറ്റു സദനങ്ങളെയെല്ലാം പ്രകാശിപ്പിക്കുകയും സുന്ദരമാക്കുകയും ചെയ്യും വിധം പ്രഭ ചൊരിഞ്ഞ് ഇരിക്കുന്നുണ്ടായിരുന്നു.  ഹർമ്മ്യത്തിന്റെ മദ്ധ്യത്തോടടുക്കും തോറും പ്രകാശം ഏറി വന്നു; ഹർമ്മ്യത്തിനു വെളിയിൽ എല്ലാം വൃത്തികെട്ടും, ഇരുണ്ടും; ചൊറിത്തവളകളും, അണലിപ്പാമ്പുകളും മറ്റു വിഷജന്തുക്കളും നിറഞ്ഞും കാണപ്പെട്ടു."
ആ ദർശനത്തിൽ ആഭ്യന്തരഹർമ്മ്യം പിറവിയെടുത്തു.
സപ്തസ്വർഗ്ഗങ്ങൾക്കു സമാനമായി ഒന്നിനകത്ത് ഒന്നെന്ന മട്ടിൽ ഏഴു സദനങ്ങളുള്ള ഒരു ഹർമ്മ്യമായി ക്രിസ്തീയാത്മാവിനെ ചിത്രീകരിക്കാൻ ആ ദർശനം ത്രേസ്യായെ സഹായിച്ചു.
കുട്ടിക്കാലത്ത് അവർ ധാരാളമായി വായിച്ചിരുന്ന കാല്പനിക കൃതികളിൽ നിന്ന് സ്വാംശീകരിച്ച ആശയങ്ങളും ഈ പുസ്തകത്തിന്റെ രചനയിൽ അവരെ സഹായിച്ചിരിക്കാം.
ആവിലാ പോലെ കോട്ടയാൽ ചുറ്റപ്പെട്ട ഒരു നഗരത്തിലെ ജീവിതവും ഈ കൃതിയുടെ രചനയെ സഹായിച്ചിരിക്കാം.
എഴുത്ത്, അച്ചടി
ആഭ്യന്തരഹർമ്മ്യം എഴുതി തുടങ്ങിയത് 1577-ൽ ത്രിത്വത്തിന്റെ തിരുനാളായ ജൂൺ 2-നായിരുന്നു.
നവംബർ 29-ന്‌, വിശുദ്ധ അന്ത്രയോസിന്റെ തിരുനാൾ ദിനത്തിന്റെ തലേന്ന് എഴുത്തു പൂർത്തിയായി.
എന്നാൽ ഇടയ്ക്ക് അഞ്ചു മാസത്തോളം എഴുത്തു മുടങ്ങിയതിനാൽ, പുസ്തകത്തിന്റെ രണ്ടു ഭാഗങ്ങളുടേയും രചനയ്ക്ക് ചെലവഴിച്ചിരിക്കുക ഈരണ്ടാഴ്ച വീതം മാത്രമായിരിക്കണം.
1586-ൽ കൃതി പ്രസിദ്ധീകരിക്കാൻ തീരുമാനിച്ചപ്പോൾ, അഗസ്തീനിയൻ സന്യാസിയും കവിയുമായ ലൂയി ഡി. ലിയോൺ അതിന്റെ സംശോധകനായി നിയോഗിക്കപ്പെട്ടു.
1588-ൽ സ്പെയിനിലെ സലമാങ്കാ നഗരത്തിലാണ്‌ അത് പ്രസിദ്ധീകരിക്കപ്പെട്ടത്.
ഏഴു സദനങ്ങൾ
ആഭ്യന്തരഹർമ്മ്യം, സദങ്ങൾ എന്നറിയപ്പെടുന്ന ഏഴ് ആവാസസ്ഥാനങ്ങളായി വിഭജിക്കപ്പെട്ടിരിക്കുന്നു.
സദനങ്ങളുടെ ക്രമീകരണം, ദൈവസാമീപ്യത്തിലേയ്ക്ക് പടിപടിയായുള്ള പുരോഗതിയിലെ ഘട്ടങ്ങളെ സൂചിപ്പിക്കുന്നു.
ആദ്യസദനത്തിൽ തന്നെ ആത്മാവ് ദൈവകൃപയുടെ തണലിൽ ആണെങ്കിലും പാപത്താൽ വലയപ്പെട്ടും പരിപൂർണ്ണതയിൽ നിന്ന് ബഹുദൂരത്തിലും ഇരിക്കുന്നു.
രണ്ടാമത്തെ സദനം പ്രാർത്ഥനാപരിശീലനത്തിന്റേയും ധാർമ്മാഭ്യാസങ്ങളുടേയും ഇടമാണ്‌.
ഇവിടെ ആത്മാവ് പ്രാർത്ഥനയിലൂടെ ഹർമ്മ്യത്തിന്റെ അടുത്ത സദനത്തിലേയ്ക്ക് പുരോഗമിക്കാൻ ശ്രമിക്കുന്നു.
മൂന്നാം സദനം വിവേകപൂർ‌വമായ സ്നേഹത്തിന്റേയും മാതൃകാജീവിതത്തിന്റേയും സ്ഥാനമാണ്‌.
നാലാം സദനത്തിൽ ആത്മാവ് സ്വഭാവാതീതമായ പ്രാർത്ഥനയുടെ ആനന്ദാനുഭൂതി നുകരാൻ തുടങ്ങുന്നു.
അഞ്ചാം സദനത്തിൽ, ദൈവികസമ്മാനം സ്വീകരിക്കാൻ തയ്യാറെടുക്കുന്ന ആത്മാവ് ദൈവസം‌യോഗത്തിന്റെ ആദ്യാനുഭവങ്ങളിലൂടെ കടന്നുപോകുന്നു.
അഞ്ചാം സദനത്തിലെ പ്രക്രിയയെ വിവാഹനിശ്ചയത്തോട് താരതമ്യപ്പെടുത്താമെങ്കിൽ ആറാം സദനത്തിൽ ആത്മാക്കളുടെ അവസ്ഥ പ്രേമപരവശ്യം അനുഭവിക്കുന്ന കമിതാക്കളുടേതാണ്‌.
ഇവിടെ ദൈവസ്നേഹത്തിന്റെ പാരമ്യത്തിലെത്തിയ ആത്മാവിന്‌, ആ അവസ്ഥയെ ലൗകികജീവിതവുമായി പൊരുത്തപ്പെടുത്താൻ ശ്രമിക്കുന്നത് വേദനാജനകമായി അനുഭവപ്പെടുന്നു.
ഒടുവിൽ പ്രാർത്ഥനയിലൂടെ പരിപക്വമായ ആത്മാവ്  ദൈവസായൂജ്യം കണ്ടെത്തുന്നതോടെ ഏഴാം സദനമാകുന്നു.
അവലംബം ഗ്രന്ഥസൂചി {{ cite book }} : Cite has empty unknown parameter: | coauthors= ( help ) {{ cite book }} : Unknown parameter | coauthors= ignored ( | author= suggested) ( help ) Paul Morris, "Lonesome Knights of a Spanish Nun: Teresa of Avila and Chivalresque Literature in Sixteenth-Century Spain," ANISTORITON: Viewpoints Archived 2003-11-01 at Archive.is , 9, December 2005, Section V054.
{{ cite book }} : Check date values in: | year= ( help ) ; Cite has empty unknown parameter: | coauthors= ( help ) CS1 maint: year ( link ) {{ cite book }} : Cite has empty unknown parameter: | coauthors= ( help ) {{ cite book }} : Check date values in: | date= ( help ) {{ cite book }} : Cite has empty unknown parameter: | coauthors= ( help )
പോക്സ് പാർട്ടി ഇംഗ്ലീഷ് വിലാസം https://ml.wikipedia.org/wiki/Pox_party ഈ ലേഖനം തമിഴ്‍നാട്ടിലെ സിദ്ധവൈദ്യത്തിന്റെ പരമ്പരയുടെ ഭാഗമാണ് ബദൽചികിൽസ പൊതുവിവരങ്ങൾ ബദൽ ചികിത്സ ബദൽ മൃഗരോഗചികിത്സ ബദൽ ചികിത്സാമാർഗ്ഗങ്ങളുടെ ചരിത്രം ആധുനിക വൈദ്യശാസ്ത്രത്തിന്റെ ഉയർച്ച ശാസ്ത്രവിരുദ്ധത സംശയവാദം സ്കെപ്റ്റിക്കൽ മൂവ്മെന്റ് നാഷണൽ സെന്റർ ഫോർ കോം‌പ്ലിമെന്ററി ആൻഡ് ഇന്റഗ്രേറ്റീവ് ഹെൽത്ത് ബദൽ ചികിത്സയുടെ പദാവലി ശാസ്ത്രവും പാർശ്വ ചികിത്സാമാർഗ്ഗങ്ങളും അക്യൂപ്രഷർ അക്യൂപങ്ചർ ആന്ത്രപോസോഫിക് ചികിത്സ ആപിതെറാപി കൈനേസിയോളജി അരോമതെറാപ്പി ഓറിക്കുലോതെറാപ്പി ബാക്ക് പുഷ്പ ചികിത്സ ബേറ്റ്സ് രീതി ബയോറിഥം ബ്ലാക്ക് സാൽവെ ബോഡിവർക്ക് ബോൺസെറ്റർ ബോവൻ രീതി കാൻസർ വ്യാജചികിത്സ ഗ്രീക്ക് കാൻസർ ചികിത്സ കൈറോപ്രാക്റ്റിക് ചികിത്സ കൈറോപ്രാക്റ്റിക് ചികിത്സാരീതികൾ വെർട്ടിബ്രൽ സബ്‌ലെക്സേഷൻ ക്രിസ്ത്യൻ ശാസ്ത്രം വൻകുടൽ വൃത്തിയാക്കൽ കാപ്പി എനീമ ക്രേനിയോസേക്രൽ ചികിത്സ ക്രിസ്റ്റൽ ചികിത്സ കപ്പിങ് ചികിത്സ ഡീടോക്സിഫിക്കേഷൻ ഡ്യുവസ്ബർഗ് സിദ്ധാന്തം ഇയർ കാൻഡ്ലിങ് എനർജി മെഡിസിൻ ഈസോടെറിക് ഊർജ്ജം സ്പർശന ചികിത്സ യൂജെനിക്സ് ഫസിലിറ്റേറ്റഡ് കമ്യൂണിക്കേഷൻ ഫങ്ഷണൽ മെഡിസിൻ മുടി പരിശോധന പച്ചില മരുന്ന് ചികിത്സ ഹോളിസ്റ്റിക് ദന്തചികിത്സ ഹോളോഗ്രാം ബ്രേസ്‌ലെറ്റ് ഹോമിയോപ്പതി ബയോളജിക്കൽ ടെറേൻ അസസ്മെന്റ് ഹിപ്നോതെറാപ്പി ഇറിഡോളജി അയണൈസ് ചെയ്യപ്പെട്ട ആഭരണങ്ങൾ ഇടിമിന്നൽ പ്രക്രീയ ലിംഫോതെറാപ്പി മെഡിക്കൽ ഇൻട്യൂറ്റീവ് മെസ്‌മെറിസം കാന്തചികിത്സ മാനുവൽ തെറാപി മൈൻഡ്-ബോഡി ഇന്റർവെൻഷൻ എം.എം.എസ്. മയോഫേഷ്യൽ റിലീസ് എൻ.എ.ഇ.
കുട്ടികൾക്ക് മനഃപൂർവ്വം ഒരു പകർച്ചവ്യാധി വരുത്താൻ ഉദ്ദേശിച്ച് നടത്തുന്ന ഒരു പ്രവർത്തനമാണ് പോക്സ് പാർട്ടി ( ഫ്ലൂ പാർട്ടി മുതലായവയും).
വാക്സിനുകൾ ലഭ്യമാകുന്നതിനു മുമ്പോ, അല്ലെങ്കിൽ കുട്ടിക്കാലത്ത് തന്നെ രോഗം വന്നാൽ മുതിർന്നവർക്ക് വരുന്നതിനെക്കാൾ സങ്കീർണ്ണത കുറവേ ഉണ്ടാവൂ എന്നെല്ലാം വിശ്വസിച്ചിരുന്നതിനാലോ ആണ് അത്തരം പാർട്ടികൾ നടത്തിയിരുന്നത്.
ഉദാഹരണത്തിന് അഞ്ചാംപനി , അഞ്ചു വയസ്സിനു മുകളിലുള്ള കുട്ടികളേക്കാൾ മുതിർന്നവർക്ക് ബാധിച്ചാൽ ഗുരുതരമായിരിക്കും.
മനഃപൂർവ്വം രോഗം വരുത്തുന്നത് പ്രതിരോധ കുത്തിവയ്പ്പിനെക്കാൾ ദോഷകരം ആയതിനാൽ പൊതുജനാരോഗ്യ ഉദ്യോഗസ്ഥർ അത് നിരുത്സാഹപ്പെടുത്തുന്നു.
പോക്സ് പാര്ട്ടി പോലെ ഫ്ലൂ പാർട്ടികളും ചിലപ്പോൾ ചെയ്യാറുണ്ട്.
ലോകത്തിന്റെ പല ഭാഗങ്ങളിലും പകർച്ചവ്യാധികൾ പകർത്തുന്നത് നിയമവിരുദ്ധമാണ് അല്ലെങ്കിൽ അവ കർശനമായി നിയന്ത്രിക്കപ്പെടുന്നു.
ഫലപ്രാപ്തിയും അപകടസാധ്യതയും
ഈ രീതിയിൽ മക്കളെ വരിസെല്ല സോസ്റ്റർ വൈറസിന് വിധേയമാക്കുന്ന രക്ഷകർത്താക്കൾ, അത് ചിക്കൻപോക്സ് പ്രതിരോധ കുത്തിവയ്പ്പ് നൽകുന്നതിനെക്കാൾ സുരക്ഷിതവും ഫലപ്രദവുമാണെന്ന് വിശ്വസിച്ചേക്കാം.
മീസിൽസ് പോലുള്ള മറ്റ് രോഗങ്ങൾക്കും സമാനമായ ആശയങ്ങൾ പ്രയോഗിച്ചിരുന്നു.
എന്നിരുന്നാലും, ചിക്കൻ പോക്സുമായി ബന്ധപ്പെട്ടേക്കാവുന്ന അപകടങ്ങളായ എൻ‌സെഫലൈറ്റിസ് , ചിക്കൻ‌പോക്സ്-അനുബന്ധ ന്യൂമോണിയ , ഇൻവേസീവ് ഗ്രൂപ്പ് എ സ്ട്രെപ്പ് എന്നിവ മൂലം ഉണ്ടാകുന്ന അപകടങ്ങളെ ഉദ്ധരിച്ച് ശിശുരോഗവിദഗ്ദ്ധർ പോക്സ് പാർട്ടികൾ നടത്തുന്നതിനെതിരെ മുന്നറിയിപ്പ് നൽകിയിട്ടുണ്ട്.
ഈ രീതികളുമായി ബന്ധപ്പെട്ട ഗുരുതരമായ സങ്കീർണതകൾ (അതായത് അവ മസ്തിഷ്ക ക്ഷതം അല്ലെങ്കിൽ മരണത്തിന് കാരണമാകും) വാക്സിനുമായി ബന്ധപ്പെട്ട പ്രതികൂല സംഭവങ്ങളേക്കാൾ വളരെ കൂടുതലാണ്.
ചിക്കൻ‌പോക്സ് വാക്സിൻ ലഭ്യമാകുന്നതിന് മുമ്പ് യു‌എസിൽ 100 മുതൽ 150 വരെ കുട്ടികൾ ചിക്കൻ‌പോക്സ് ബാധിച്ച് പ്രതിവർഷം മരിച്ചിരുന്നു.
യുകെയിൽ, ചിക്കൻ‌പോക്സിന് പതിവായി പ്രതിരോധ കുത്തിവയ്പ് നൽകുന്നില്ല, അവിടെ ഒരു വർഷം 25 ഓളം പേർ ഈ രോഗം മൂലം മരിക്കുന്നു, ഇരകളിൽ 80% മുതിർന്നവരാണ്.
ഏതെങ്കിലും വിധത്തിലുള്ള അണുബാധയേക്കാൾ സുരക്ഷിതമാണ് എന്നതിനാൽ ചിക്കൻപോക്സ് വാക്സിൻ ആണ് ആരോഗ്യ വിദഗ്ധർ ശുപാർശ ചെയ്യുന്നത്.
ചിക്കൻപോക്സ് ബാധിച്ച കുട്ടികളുണ്ടെന്ന് അവകാശപ്പെടുന്ന ആളുകളിൽ നിന്ന് ഉമിനീർ , കുട്ടി നക്കിയ ലോലിപോപ്പുകൾ അല്ലെങ്കിൽ മറ്റ് രോഗബാധയുള്ള വസ്തുക്കൾ എന്നിവ ശേഖരിക്കാൻ ചില മാതാപിതാക്കൾ ശ്രമിച്ചിട്ടുണ്ട്.
ഈ അപരിചിതരുമായി സമ്പർക്കം പുലർത്താൻ മാതാപിതാക്കൾ സോഷ്യൽ നെറ്റ്‌വർക്കിംഗ് സേവനങ്ങൾ ഉപയോഗിക്കുന്നു.
അജ്ഞാതനായ വ്യക്തി അഭ്യർത്ഥന സ്വീകരിച്ച് രോഗം വരുത്താൻ സാധ്യതയുള്ള വസ്തുക്കൾ മെയിൽ ചെയ്യുന്നു, കുട്ടി രോഗിയാകുമെന്ന പ്രതീക്ഷയിൽ മാതാപിതാക്കൾ അത് അവരുടെ കുട്ടിക്ക് നൽകുകയോ ഭക്ഷണം നൽകുകയോ ചെയ്യുന്നു.
അത്തരം ഇനങ്ങളുടെ ഉപരിതലത്തിൽ വെരിസെല്ല വൈറസിന് വളരെക്കാലം നിലനിൽക്കാനാവില്ല എന്നതിനാൽ ഈ രീതികളിലൂടെ ചിക്കൻ‌പോക്സ് വൈറസിനെ ഫലപ്രദമായി അല്ലെങ്കിൽ വിശ്വസനീയമായി പകർത്താൻ സാധ്യതയില്ലെന്ന് വിദഗ്ദ്ധർ പറയുന്നു.
എന്നാൽ, മാതാപിതാക്കൾ ഒരിക്കലും കുട്ടികളെ വരുത്താൻ ഉദ്ദേശിച്ചിട്ടില്ലാത്ത അപകടകരമായ രോഗങ്ങൾ ആയ ഹെപ്പറ്റൈറ്റിസ് ബി , ഗ്രൂപ്പ് എ സ്ട്രെപ്റ്റോകോക്കൽ അണുബാധ, സ്റ്റാഫൈലോകോക്കൽ അണുബാധ എന്നിവ ഉൾപ്പെടെയുള്ള മറ്റ് രോഗങ്ങൾ പകർത്താൻ ഇതിന് കഴിഞ്ഞേക്കും.
യുണൈറ്റഡ് സ്റ്റേറ്റ്സിൽ, യുഎസ് പോസ്റ്റൽ സർവീസ് വഴി മനഃപൂർവ്വം പകർച്ചവ്യാധി പരത്തുന്ന വസ്തുക്കൾ അയയ്ക്കുന്നത് നിയമവിരുദ്ധമാണ്.
അമേരിക്കൻ ഐക്യനാടുകളിൽ, 1995 ൽ ചിക്കൻപോക്സ് വാക്സിൻ അവതരിപ്പിക്കുന്നതിനുമുമ്പ് ചിക്കൻപോക്സ് പാർട്ടികൾ പ്രചാരത്തിലുണ്ടായിരുന്നു.
ചിലപ്പോൾ കുട്ടികൾക്ക്, കുട്ടിക്കാലത്തെ മറ്റ് സാധാരണ രോഗങ്ങളായ മം‌പ്സ്, മീസിൽസ് എന്നിവ വരുത്താനും ശ്രമിക്കാറുണ്ട്.
വാക്സിനുകൾ ലഭ്യമാകുന്നതിനുമുമ്പ്, മാതാപിതാക്കൾ ഈ രോഗങ്ങൾ കുട്ടികൾക്ക് വരുന്നത് മിക്കവാറും അനിവാര്യമാണെന്ന് കണക്കാക്കിയിരുന്നു.
ഫ്ലൂ പാർട്ടി
2009 ൽ കാനഡയിൽ പന്നിപ്പനി പാൻഡെമിക് സമയത്ത്, ഫ്ലൂ പാർട്ടികൾ അല്ലെങ്കിൽ ഫ്ലൂ ഫ്ലിംഗുകൾ എന്ന് വിളിക്കപ്പെടുന്നവയുടെ വർദ്ധനവ് ഡോക്ടർമാർ കണ്ടെത്തി.
ഈ ഒത്തുചേരലുകൾ, പോക്സ് പാർട്ടികളെപ്പോലെ, കുട്ടികൾക്ക് "പന്നിപ്പനി" ഇൻഫ്ലുവൻസ വൈറസ് ബാധിക്കാൻ അനുവദിക്കുന്നതിനായി രൂപകൽപ്പന ചെയ്തിട്ടുള്ളതായിരുന്നു.
പനി ഒരു ഫ്ലൂ സബ്‌ടൈപ്പ് മൂലമാണ് എന്നതിനാൽ മിക്ക ആളുകൾക്കും ഇത് വന്നിട്ടുണ്ടാവില്ല എന്നും അതിനാൽ മാതാപിതാക്കൾക്കും രോഗം പിടിപെടാനും അതിന്റെ വ്യാപനത്തിനും സാധ്യതയുണ്ടെന്നും ആണ് ഡോ. മൈക്കൽ ഗാർഡാമിനെപ്പോലുള്ള ഗവേഷകർ അഭിപ്രായപ്പെട്ടത്.
ഈ സംഭവങ്ങൾ മാധ്യമങ്ങളിൽ വളരെയധികം ചർച്ച ചെയ്യപ്പെട്ടിരുന്നുവെങ്കിലും വളരെ കുറച്ചുപേർ മാത്രമാണ് യഥാർഥത്തിൽ ഇത് സംഭവിച്ചുവെന്ന് സ്ഥിരീകരിച്ചത്.
അവലംബം പുറം കണ്ണികൾ യുഎസ് സിഡിസി: ചിക്കൻപോക്സ് (വെരിസെല്ല): പ്രക്ഷേപണം യുഎസ് സിഡിസി: ചിക്കൻപോക്സ് (വെരിസെല്ല): കുത്തിവയ്പ്പ് യുഎസ് സിഡിസി: മീസിൽസ് മീസിൽസ് പാർട്ടിയുടെ മടങ്ങിവരവ് ചിക്കൻ കളിക്കുന്നു: ചില മാതാപിതാക്കൾ കുട്ടികൾക്ക് ചിക്കൻ പോക്സ് പിടിക്കാൻ ആഗ്രഹിക്കുന്നു 'മീസിൽസ് പാർട്ടീസ്' ഒരു മോശം ആശയം, കാലിഫോർണിയ പബ്ലിക് ഹെൽത്ത് ഓഫീസർമാർ മുന്നറിയിപ്പ് നൽകുന്നു
ടി.പി. മാധവൻ
മലയാള ചലച്ചിത്ര, ടെലി സീരിയൽ അഭിനേതാവായിരുന്നു തിരുക്കോട് പരമേശ്വരൻ മാധവൻ എന്നറിയപ്പെടുന്ന ടി.പി. മാധവൻ.
(7 നവംബർ 1935 - 9 ഒക്ടോബർ 2024) 1975-ൽ രാഗം എന്ന സിനിമയിലൂടെ മലയാള ചലച്ചിത്ര രംഗത്ത് സജീവ സാന്നിധ്യമായി.
സന്ദേശം , വിയറ്റ്നാം കോളനി , പപ്പയുടെ സ്വന്തം അപ്പൂസ് , കല്യാണരാമൻ , യാത്രക്കാരുടെ ശ്രദ്ധയ്ക്ക് , താണ്ഡവം , നരസിംഹം എന്നിവയാണ് ടി.പി. മാധവൻ്റെ ശ്രദ്ധേയമായ സിനിമകൾ.
ശാരീരിക അവശതകളെ തുടർന്ന് 2016-ൽ സിനിമാഭിനയ രംഗത്ത് നിന്ന് വിരമിച്ചു.
2016 മുതൽ 2024 വരെ പത്തനാപുരം ഗാന്ധി ഭവനിൽ വിശ്രമജീവിതത്തിലായിരുന്നു.
വാർധക്യ സഹജമായ അസുഖങ്ങൾക്ക് ചികിത്സയിൽ തുടരവെ  
2024 ഒക്ടോബർ 9ന്
കൊല്ലത്തെ സ്വകാര്യ ആശുപത്രിയിൽ വെച്ച് അന്തരിച്ചു.
1935 നവംബർ ഏഴിന് എൻ.പി. പിള്ളയുടേയും സരസ്വതിയുടേയും മൂത്ത മകനായി തിരുവനന്തപുരത്ത് ജനനം.
നാരായണൻ, രാധാമണി എന്നിവർ സഹോദരങ്ങളാണ്‌.
സ്കൂളിൽ പഠിക്കുമ്പോൾ നാടകത്തിലും അഭിനയത്തിനും ഒന്നാം സ്ഥാനം നേടിയ മാധവൻ ഹൈസ്കൂളിൽ പഠിക്കുമ്പോ ബെസ്റ്റ് ആക്ടറായി തിരഞ്ഞെടുക്കപ്പെട്ടു.
ആഗ്ര യൂണിവേഴ്സിറ്റിയിൽ നിന്ന് നേടിയ എം.എയാണ് വിദ്യാഭ്യാസ യോഗ്യത.
പിന്നീട് ജോലി ലഭിച്ച് കുറച്ചു നാൾ കൽക്കട്ടയിൽ പത്ര പ്രവർത്തകനായിരുന്നു.
കേരള കൗമുദിയുടെ ബ്യൂറോ ചീഫായും പ്രവർത്തിച്ചു.
പിന്നീട് പത്ര പ്രവർത്തനം ഉപേക്ഷിച്ച് പരസ്യക്കമ്പനിയിൽ ജോലി ചെയ്തു.
വിവാഹ ശേഷം ബാംഗ്ലൂരിൽ ഇംപാക്റ്റ് എന്നൊരു പരസ്യ കമ്പനി തുടങ്ങിയെങ്കിലും അത് സാമ്പത്തികമായി വിജയിച്ചില്ല.
പ്രശസ്ത ചലച്ചിത്ര നടൻ മധുവുമായുള്ള പരിചയമാണ് അദ്ദേഹത്തെ സിനിമയിലെത്തിച്ചത്.
അക്കാൽദമ എന്ന സിനിമയുടെ സെറ്റിൽ വച്ച് മധുവിൻ്റെ പ്രേരണയിൽ ചെറിയ ഒരു വേഷം ചെയ്തു.
അതിനു ശേഷം സിനിമാഭിനയത്തിനായി മദ്രാസിലേക്ക് പോയി.
സിനിമാഭിനയത്തിന് പോയതോടെ ഭാര്യ ഗിരിജ അദ്ദേഹത്തിൽ നിന്ന് വിവാഹമോചനം നേടി.
1975-ൽ റിലീസായ രാഗം എന്ന സിനിമയിലൂടെ മലയാള ചലച്ചിത്ര രംഗത്ത് ടി.പി. മാധവൻ സജീവ സാന്നിധ്യമായി.
രാഗം എന്ന സിനിമ വിജയിച്ചതോടെ നിരവധി വേഷങ്ങൾ അദ്ദേഹത്തെ തേടിയെത്തി.
ആദ്യം വില്ലൻ വേഷങ്ങളിലൂടെയായിരുന്നു തുടക്കം.
അതിനുശേഷം കോമഡി റോളുകളും പിന്നീട് സ്വഭാവ വേഷങ്ങളും ചെയ്തു.
മലയാളത്തിൽ ഇതുവരെ 
600-ലധികം സിനിമകളിൽ അഭിനയിച്ച മാധവൻ സിനിമകൾക്കൊപ്പം ടെലി-സീരിയലുകളിലും സജീവ സാന്നിധ്യമായിരുന്നു.
വാർധക്യ സഹജമായ ബുദ്ധിമുട്ടുകൾ നിമിത്തം 2016-ൽ സിനിമാഭിനയത്തിൽ നിന്ന് വിരമിച്ചു.
1994-ൽ മലയാള ചലച്ചിത്ര അഭിനേതാക്കളുടെ സംഘടനയായ അമ്മ രൂപീകരിച്ചപ്പോൾ ആദ്യ ജനറൽ-സെക്രട്ടറിയായിരുന്നു ടി.പി. മാധവൻ.
എം.ജി. സോമനായിരുന്നു താരസംഘടനയുടെ പ്രഥമ പ്രസിഡൻറ്.
1994 മുതൽ 1997 വരെ അമ്മയുടെ ജനറൽ-സെക്രട്ടറിയും 2000 മുതൽ 2006 വരെ ജോയിൻ്റ് സെക്രട്ടറിയുമായിരുന്നു.
2015-ൽ ഹരിദ്വാർ യാത്രക്കിടയിലുണ്ടായ പക്ഷാഘാതത്തെ തുടർന്ന് ചികിത്സയ്ക്കു ശേഷം 2024 വരെ പത്തനാപുരം ഗാന്ധി ഭവനിൽ വിശ്രമജീവിതത്തിലായിരുന്നു ടി.പി. മാധവൻ.
ടെലി-സീരിയൽ ദയ (ഏഷ്യാനെറ്റ്) കബനി (സീ കേരളം) ചേച്ചിയമ്മ (സൂര്യ ടി.വി) അലുവയും മത്തിക്കറിയും (ഏഷ്യാനെറ്റ് പ്ലസ്) മൂന്നുമണി (ഫ്ലവേഴ്സ്) പട്ട്സാരി (മഴവിൽ മനോരമ) ആ അമ്മ (കൈരളി) വിഗ്രഹം (ഏഷ്യാനെറ്റ്) സ്ത്രീ ഒരു സാന്ത്വനം (ഏഷ്യാനെറ്റ്) എൻ്റെ മാനസപുത്രി (ഏഷ്യാനെറ്റ്) മഹാത്മഗാന്ധി കോളനി (സൂര്യ ടി.വി) മന്ത്രകോടി (ഏഷ്യാനെറ്റ്) പ്രിയമാനസി (സൂര്യ ടി.വി) വി. തോമാശ്ലീഹ (ഏഷ്യാനെറ്റ്) സ്വാമി അയ്യപ്പൻ (ഏഷ്യാനെറ്റ്) കടമറ്റത്ത് കത്തനാർ (ഏഷ്യാനെറ്റ്) വലയം (ഡി.ഡി. മലയാളം) സ്വകാര്യ ജീവിതം ഭാര്യ : പരേതയായ ഗിരിജ മക്കൾ : ദേവിക(ചെന്നൈ) രാജകൃഷ്ണ മേനോൻ(ബോളിവുഡ് സംവിധായകൻ) മരണം
വാർധക്യ സഹജമായ അസുഖങ്ങൾക്ക് ചികിത്സയിൽ തുടരവെ 88-മത്തെ വയസിൽ
2024 ഒക്ടോബർ 9ന് കൊല്ലത്തെ
സ്വകാര്യ ആശുപത്രിയിൽ വെച്ച് അന്തരിച്ചു.
ഒക്ടോബർ പത്തിന് വൈകിട്ട് 5 മണിക്ക് 
തിരുവനന്തപുരം തൈക്കാട്
ശാന്തികവാടത്തിൽ സംസ്കാര ചടങ്ങുകൾ നടന്നു.
അവലംബം ↑ നടൻ ടിപി മാധവൻ അന്തരിച്ചു ↑ "ഗാന്ധിഭവനിലെ ഈ ജീവിതം ഞാൻ ആസ്വദിക്കുന്നു! ടി പി മാധവൻ പറയുന്നു! - The premium art magazine in Malayalam published by Mridanga vision" https://mridangavision.com/actor-t-p-madhavan/ ↑ "TP Madhavan forced to play a loner in real life" https://www.onmanorama.com/entertainment/entertainment-news/tp-madhavan-forced-to-play-a-loner-in-real-life.amp.html ↑ "അഭിനയ ലോകത്തേക്ക് മടങ്ങാൻ‌ ടി.പി. മാധവനൊരുങ്ങുന്നു | Movie News | Film News | Cinema News | Malayalam | Hindi | English | Tamil | Manorama Online" https://www.manoramaonline.com/movies/movie-news/t-p-madhavan-return-to-film.html ↑ "ടി.പി മാധവൻ ഇവിടെയാണ്… | East Coast Daily Malayalam" https://www.eastcoastdaily.com/2018/02/24/tp-madhavan-is-here.html/amp Archived 2022-11-30 at the Wayback Machine .
↑ "tp madhavan to stay in pathanapuram gandhi bhavan | ഒടുവിൽ ടിപി മാധവന് ആശ്വാസമായത് ഭൂമിയിലെ സ്വർഗ്ഗം തന്നെ; ആർക്കും വേണ്ടാത്ത നടനെ ഏറ്റെടുത്ത് ഗാന്ധി ഭവനും സോമരാജനും - MarunadanMalayalee.com" https://www.marunadanmalayalee.com/news/special-report/tp-madhavan-to-stay-in-pathanapuram-gandhi-bhavan-39543 ↑ "'അദ്ദേഹം ഇവിടെ ആയിരുന്നുവെന്ന് അറിഞ്ഞിരുന്നില്ല'; ​ടി.പി. മാധവനെ കണ്ട് കണ്ണുനിറഞ്ഞ് നവ്യ, Navya Nair, TP Madhavan, Navya Nair Movies, Navya Nair emotional speech" https://www.mathrubhumi.com/amp/movies-music/news/navya-nair-meets-actor-tp-madhavan-at-gandhibhavan-pathanapuram-1.7520369 ↑ "ടി പി മാധവൻ: സിനിമയല്ല, നാടകീയതയില്ല, ഇതാണ് ജീവിതം" https://azhimukham.com/amp/live/malayalam-actor-t-p-madhavan-gandhibhavan-life-film-career/cid3370120.htm Archived 2022-11-30 at the Wayback Machine .
↑ നടൻ ടിപി മാധവന് വിട ↑ ടിപി മാധവന് യാത്രാമൊഴി ഇനി ഓർമകളിൽ
പറയിപെറ്റ പന്തിരുകുലം ഇംഗ്ലീഷ് വിലാസം https://ml.wikipedia.org/wiki/Parayipeta_panthirukulam പറയിപെറ്റ പന്തിരുകുലം മാതാവ്‌ പഞ്ചമി പിതാവ് വരരുചി മക്കൾ മേഴത്തോൾ അഗ്നിഹോത്രി പാക്കനാർ രജകൻ കാരയ്ക്കലമ്മ അകവൂർ ചാത്തൻ വടുതല നായർ വള്ളോൻ / തിരുവള്ളുവർ ഉപ്പുകൂറ്റൻ പാണനാർ ഉളിയന്നൂർ പെരുന്തച്ചൻ വായില്ലാക്കുന്നിലപ്പൻ നാറാണത്ത് ഭ്രാന്തൻ This box: view talk edit
ഐതീഹ്യപ്രകാരം വിക്രമാദിത്യന്റെ സദസ്സിലെ മുഖ്യപണ്ഡിതനായിരുന്ന വരരുചി എന്ന ബ്രാഹ്മണന് പറയ സമുദായത്തിൽ‌പ്പെട്ട ഭാര്യ പഞ്ചമിയിലുണ്ടായ പന്ത്രണ്ട് മക്കളാണ് പറയിപെറ്റ പന്തിരുകുലം എന്നറിയപ്പെടുന്നത്.
സമൂഹത്തിലെ വിവിധ ജാതിമതസ്ഥർ എടുത്തുവളർത്തിയ പന്ത്രണ്ടുകുട്ടികളും അവരവരുടെ കർമ്മമണ്ഡലങ്ങളിൽ അതിവിദഗ്ദ്ധരും ദൈവജ്ഞരുമായിരുന്നുവെന്നും ഐതിഹ്യകഥകൾ പറയുന്നു.
എല്ലാവരും തുല്യരാണെന്നും സകല ജാതിമതസ്ഥരും ഒരേ മാതാപിതാക്കളുടെ മക്കളാണെന്നുമുള്ള മഹത്തായ സന്ദേശമാണ് ഈ ഐതിഹ്യം നല്കുന്നത്.
കൊട്ടാരത്തിൽ ശങ്കുണ്ണി രചിച്ച ഐതിഹ്യമാല എന്ന ഗ്രന്ഥത്തിലാണ് ഇതേക്കുറിച്ച് രേഖപ്പെടുത്തിയിരിക്കുന്നത്.
ചരിത്ര ഗവേഷകനായ കെ. ബാലകൃഷ്ണക്കുറുപ്പിന്റെ അഭിപ്രായത്തിൽ , ഈ ഐതിഹ്യം പ്രചരിപ്പിക്കുന്നത് നമ്പൂതിരിമാരാണ് .
ചാലൂക്യരുടെ പിൻ‍ബലത്തോടെ മലബാറിലേയ്ക്ക് കുടിയേറിപ്പാർത്ത ഇവരിൽ വലിയ ഒരു വിഭാഗവും ഭൃഗുവംശരായ അഗ്നിഹോത്രികൾ ആയിരുന്നു.
തങ്ങൾ മലബാറിലെത്തുന്നതിനുമുൻപ് വ്യത്യസ്ത സംസ്കാരങ്ങളിലുള്ള ഭിന്നസമുദായങ്ങളുമായും ഇടപഴകിയെന്നും ഇവിടെയും അതു സാധ്യമാണ് എന്നു കാണിക്കാനും തദ്ദേശീയരുടെ എതിർപ്പിനെ തണുപ്പിക്കാനുള്ള ഒരു അടവായിട്ടാണ് ഇത് പ്രചരിപ്പിച്ചത് എന്നും കുറുപ്പ് അഭിപ്രായപ്പെടുന്നു.
ഉജ്ജയിനിയിലെ ( മധ്യപ്രദേശ്‌ ) രാജാവായിരുന്ന വിക്രമാദിത്യന്റെ സദസ്സിലെ പണ്ഡിതശ്രേഷ്ഠനായിരുന്നു വരരുചി എന്ന ബ്രാഹ്മണൻ .
എ.ഡി. മൂന്നാം നൂറ്റാണ്ടിലാണ് വരരുചി ജീവിച്ചിരുന്നത് എന്നാണ് വിശ്വാസം .
ഒരിക്കൽ വിക്രമാദിത്യമഹാരാജാവ്‌ തന്റെ സദസ്സിലെ പണ്ഡിതരോടായി " രാമായണത്തിലെ ഏറ്റവും ശ്രേഷ്ഠമായ ശ്ലോകം ഏതാണ്‌?"
പണ്ഡിതശ്രേഷ്ഠനായ വരരുചിക്കും അതിനുള്ള ഉത്തരം കണ്ടെത്താനായില്ല.
അദ്ദേഹം കൂടുതൽ സമയം ആവശ്യപ്പെട്ട്‌, ഉത്തരം കണ്ടെത്താനായി യാത്രതുടങ്ങി.
വിക്രമാദിത്യൻ വരരുചിക്ക് ഉത്തരം കണ്ടെത്താൻ 41 ദിവസത്തെ അവധി നൽകി.
നാല്പതാം ദിവസം വനത്തിലൂടെയുള്ള യാത്രാമദ്ധ്യേ, അദ്ദേഹം ഒരു ആൽമരച്ചുവട്ടിലിരിക്കേ ഉറങ്ങിപ്പോയി.
ഉറങ്ങുന്നതിനു മുമ്പ് വനദേവതമാരോട് പ്രാർത്ഥിച്ചാണ്‌ കിടന്നത്.
വരരുചിയുടെ ഭാഗ്യത്തിന്‌ ആ ആൽമരം വനദേവതമാരുടെ വീടായിരുന്നു.
അവർ  അടുത്തുള്ള പറയി വീട്ടിൽ പ്രസവത്തിനു പോകാനായി കൂട്ടുകാരായ ദേവതമാർ വിളിച്ചിട്ടും പോവാതെ വരരുചിക്ക് കൂട്ടിരുന്നു.
വരരുചി  ഉണർന്നപ്പോഴേക്കും പ്രസവത്തിനു പോയിരുന്നവർ വന്നിരുന്ന് വനദേവതമാരോട് സംസാരിക്കുന്നത് കേൾക്കാനിടയായി.
ആ പറയിക്കുണ്ടായ പെൺകുഞ്ഞിന്റെ ഭാവി ഭർത്താവാരായിരിക്കും എന്ന കൂട്ടുകാരുടെ ചോദ്യത്തിന്‌ “മാം വിദ്ധി” എന്നത് പോലും അറിയാത്ത ഈ വരരുചിയായിരിക്കും എന്നായിരുന്നു വനദേവതമാർ പറഞ്ഞത്‌.
രാമായണം , അയോദ്ധ്യാകാണ്ഡത്തിലെ “ രാമം ദശരഥം വിദ്ധി, മാം വിദ്ധി ജനകാത്മജാം അയോദ്ധ്യാമടവീം വിദ്ധി, ഗച്ഛ തഥാ യഥാ സുഖം ”
എന്ന ശ്ലോകത്തെപ്പറ്റിയായിരുന്നു വനദേവതമാർ പറഞ്ഞത്.
ഇതു കേട്ട് സന്തോഷിച്ച വരരുചി വിക്രമാദിത്യ സദസ്സിൽ എത്തുകയും ഈ ശ്ലോകം എട്ടു വിധത്തിൽ വ്യാഖ്യാനിക്കുകയും ചെയ്തു.
സുമിത്ര വനവാസത്തിനു മുൻപ് ലക്ഷ്മണനെ ഉപദേശിക്കുന്നതാണ് ഈ ശ്ലോകം.
രാമനെ ദശരഥനായും , സീതയെ അമ്മയായും അടവിയെ (വനത്തെ) അയോദ്ധ്യ ആയും കരുതുക എന്നതാണ് ഈ വരികളുടെ അർത്ഥം.
ഇതിൽ ഏറ്റവും ശ്രേഷ്ഠമായത് സീതയെ അമ്മയായി കരുതുക എന്ന “മാം വിദ്ധി ജനകാത്മജാം” എന്ന വരിയാണ്.
തന്റെ പ്രശ്നത്തിനു പരിഹാരം ലഭിച്ചെങ്കിലും, വനദേവതമാരുടെ ഭാവി പ്രവചനം കേട്ട്‌ പരിഭ്രാന്തനായ വരരുചി ആ പെൺകുഞ്ഞിനെ എങ്ങനെയെങ്കിലും നശിപ്പിക്കാൻ തീരുമാനിച്ചു.
ഈ പെൺകുഞ്ഞ്‌ ജീവിച്ചിരിക്കുന്നത്‌ രാജ്യത്തിന്‌ ആപത്താണ്‌ എന്ന് അദ്ദേഹം വിക്രമാദിത്യ മഹാരാജാവിനെ ധരിപ്പിച്ചു.
ഈ ദുരവസ്ഥ ഒഴിവാക്കാനായി ആ പെൺകുഞ്ഞിനെ നെറ്റിയിൽ തീപന്തം തറച്ച്‌ വാഴത്തട(വാഴപ്പിണ്ടി) കൊണ്ടുണ്ടാക്കിയ ചങ്ങാടത്തിൽ നദിയിലൊഴുക്കിയാൽ മതി എന്ന് നിർദ്ദേശിക്കുകയും ചെയ്തു.